b'\n_START_ARTICLE_\nKarali\xc5\xa1kasis baravykas\n_START_SECTION_\nI\xc5\xa1vaizda\n_START_PARAGRAPH_\nKepur\xc4\x97l\xc4\x97 6 -18\xc2\xa0cm skersmens, aksomin\xc4\x97 ir labai m\xc4\x97singa, i\xc5\xa1 prad\xc5\xbei\xc5\xb3 apvali, v\xc4\x97liau paplok\xc5\xa1\xc4\x8diai i\xc5\xa1plat\xc4\x97jusi, kartais per vidur\xc4\xaf \xc5\xa1iek tiek \xc4\xafdubusi. Luobel\xc4\x97 lygi, bet kartais padengta balsvo daugiakampi\xc5\xb3 formos tinklelio. Kotas 5\xc2\xa0\xe2\x80\x93 15\xc2\xa0cm ilgio, 2,5 -5\xc2\xa0cm storio, tvirtas, ties pagrindu gumbi\xc5\xa1kai sustor\xc4\x97j\xc4\x99s, i\xc5\xa1raizgytas plono tinklelio. Vamzdeliai gana ilgi, pusiau laisvi, j\xc5\xb3 ma\xc5\xbeos poros b\xc5\xabna apskritos arba kampuotos. Trama kompakti\xc5\xa1ka, malonaus skonio ir kvapo. Sporos elips\xc4\x97s formos, dydis 4\xe2\x80\x935 \xce\xbcm, \xc5\xbealsvai rudos spalvos._NEWLINE_Spalvos kaita ir formos: kepur\xc4\x97l\xc4\x97s spalva \xc4\xafvairuoja nuo gelsvos ar rudai geltonos iki rausvos ir raudonos. Vamzdeliai, kaip ir poros, i\xc5\xa1 prad\xc5\xbei\xc5\xb3 geltoni, v\xc4\x97liau \xc4\xafgauna alyvin\xc4\xaf atspalv\xc4\xaf. Kotas da\xc5\xbeniausiai geltonas, prie pagrindo paprastai ry\xc5\xa1kiai raudonas. Geltona trama tiek paspaudus, tiek perpjovus pab\xc4\x85la.\n_START_SECTION_\nAugaviet\xc4\x97\n_START_PARAGRAPH_\nKarali\xc5\xa1kasis baravykas yra retas grybas, sutinkamas lapuo\xc4\x8di\xc5\xb3 mi\xc5\xa1kuose, ypa\xc4\x8d po paprastaisiais bukais ar \xc4\x85\xc5\xbeuolais, m\xc4\x97gsta kalking\xc4\x85 dirvo\xc5\xbeem\xc4\xaf._NEWLINE_Sezonas: liepa\xc2\xa0\xe2\x80\x93 rugs\xc4\x97jis._NEWLINE_Pana\xc5\xa1ios r\xc5\xab\xc5\xa1ys: J\xc4\xaf galima supainioti su Boletus speciosus, ta\xc4\x8diau pastarojo vamzdeliai raudoni. Be to, jis pana\xc5\xa1us \xc4\xaf Boletus lupinus'